OpenLLM-France/wikimedia huggingface dataset:
# Arthrobacter

Arthrobacter generoa bakterio Gram positiboz osatuta dago, Micrococcaceae familian sailkatzen direnak.
Genero honen berezitasun nabarmenena bere morfologiari dagokio: Arthrobacter pleomorfikoa da, hots, itxuraz aldatzen du bere bizi-zikloaren arabera edota hazten den hazkuntza-ingurunearen arabera, bazilo edo koko itxura hartuz. Sarritan harizpiak eratzen ditu.
Orokorrean, gazte direnean bazilo itxurakoak dira bakterio hauek, eta hazkunde-fase egonkorrean sartzen direnean koko bihurtzen dira.
Arthrobacterren ugalketa prozesua berezia da oso; erdibiditzen denean, sortzen diren zelula berriek V itxurako disposizioa hartzen dute, mikroskopioan ondo ikusten dena.
Aerobio hertsiak dira, eta katalasa (+). Ez dute esporarik sortzen.
Molekula organiko konplexuak degradatzeko gai dira: hidrokarburoak, zelulosa eta pestizidak, besteak beste.
Gehienak lurzoruan bizi dira. Bertan, materia organikoaren deskonposizioan eta mineralizazioan parte hartzen dute. Arthrobacter da lurzoruko mikrobiotaren bakterio ugarienetarikoa. Genero honetako espezie batzuk uretan eta animalietan ere badaude.
Esporak ez eratu arren, Arthrobacter erresistentzia handiko bakterioa da, lehortze eta elikagaien ezari aurre egiten diena.
Genero honetako bakterioek ez dute garrantzi klinikorik, giza patogenoak ez direlako.

## Kanpo estekak

* Datuak: Q310202
* Multimedia: Arthrobacter / Q310202
* Espezieak: Arthrobacter
# Arthez-d'Asson

Arthez-d'Asson Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q856708
* Multimedia: Arthez-d'Asson / Q856708
# Arthog

Arthog Galesko Gwynedd eskualdeko udalerria da. Meirionnydd eremuan kokatzen da.

## Kanpo estekak

* Datuak: Q3396790
* Multimedia: Arthog / Q3396790
# Annominatio

Annonimatio jatorri gramatikaleko eta semantikoko figura erretoriko bat da. Funtsean lexema baten errepikapenean datza, horrela bere forma aldatuz. Hona hemen Joan Mari Irigoienen adibide bat:
    Gizoaren muturrekoek
    egin zuten emaztea
          muturreko,
    muturreko feminista, noski.
“Muturreko” hitza hiru aldiz errepikatu da baina kasu desberdinetan: lehendabizikoan subjektu transitiboa bezala, Nork kasua, bigarrena ez ergatibo bezala, Nor, eta hirugarrena modifikatzaile bezala, Zer.
Egile beraren beste adibide bat:
    Umetan de oca a oca ibiltzen ginen,
          eta hala gabiltza egun ere
                   okatik okara…
Annonimatio paranomasiatik, poliptotoitik eta figura etimologikotik oso gertu dago bereizketa zaila egiten.

## Erreferentziak

* 1 2 Angelo Marchese eta Joaquín Forradellas, 27. or.
* ↑ Letra txikiaz bada ere. Donostia: Elkar, 2002. 210 or.
* ↑ 210.or.
* ↑ 277.or.

## Bibliografia

* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 27, 28. or.

## Kanpo estekak

* Datuak: Q8200318
# Annona

Annona loreak, landareak azukrea sagar familia Annonaceae generoko bat da.

## Espeziea

* Annona amambayensis
* Annona acuminata
* Annona ambotay
* Annona asplundiana
* Annona atabapensis
* Annona × atemoya
* Annona bullata
* Annona biflora
* Annona bicolor
* Annona brasililensis
* Annona cacans
* Annona calophylla
* Annona campestris
* Annona cherimola
* Annona chrysophylla
* Annona pubescens
* Annona tripetala
* Annona conica
* Annona coriacea
* Annona cornifolia
* Annona crassiflora
* Annona cristalensis
* Annona crotonifolia
* Annona deceptrix
* Annona deminuta
* Annona dioica
* Annona diversifolia
* Annona dolabripetala
* Annona dolichophylla
* Annona echinata
* Annona ecuadorensis
* Annona ekmanii
* Annona excellens
* Annona glabra
* Annona glaucophylla
* Annona haematantha
* Annona hayesii
* Annona hypoglauca
* Annona hystricoides
* Annona jahnii
* Annona jamaicensis
* Annona longiflora
* Annona lutescens
* Annona macrocalyx
* Annona macrocarpa auct.
* Annona malmeana
* Annona manabiensis
* Annona microcarpa
* Annona montana Macfad.
* Annona monticola
Txantiloi:ColBreak
* Annona muricata
* Annona nitida
* Annona nutans
* Annona oligocarpa
* Annona paludosa
* Annona paraguayensis
* Annona phaeoclados
* Annona praetermissa
* Annona purpurea
* Annona pygmaea
* Annona reticulata
* Annona salzmannii
* Annona scleroderma
* Annona senegalensis
* Annona sericea
* Annona spinescens
* Annona spraguei
* Annona squamosa
* Annona testudinea
* Annona tomentosa
* Annona trunciflora

## Kanpo estekak

* Datuak: Q275737
* Multimedia: Annona / Q275737
* Espezieak: Annona (Annonaceae)
# Annona (Antzinako Erroma)

Annona edo cura annonae Antzinako Erromako instituzioa zen, bulego zentralizatua, Erromako herritarrei eta armadei elikagaien hornidura bermatzeko ardura zuena; horretarako, estatuak alea, olioa eta ardoa erosten zituen probintzietan, eta garraiatu eta banatu egiten zituen.

## Annona Augustoren aurretik

Erroma hedatu baino lehen, annona ez zen beharrezkoa, eskualde bakoitza bere buruaz aski baitzen. Populazio faltagatik eta elikagai soberakinagatik gertatu zen hori. Gainera, eskualde gehienek merkataritzara jotzen zuten kanpoko elikagaiak erosteko edo tokiko merkatariei erosten zizkieten, lehenago beste eskualde batean erosiak zituztenak.
K.a. II. mendearen hasieran Erromako hiriaren zati handi bat miserian bizi zen, biztanleria handitzeak ale-eskaria gehitzea ekarri zuen. Inperioaren baliabideak populazioaren gorakada hornitzeko nahikoak ez zirenez, erromatarrek Afrikako ipar-ekialdeko eta Siziliako probintzia emankorretatik inportatu behar izan zuten. Hala ere, merkatarien espekulazioak gosete, matxinada eta ezegonkortasun politiko ugari eragin zituen.
Egoera horri aurre egiteko, Gaio Grako tribunoak alea prezio baxuan hiritar pobreenen artean banatzea proposatu zuen K.a. 123an. Grakok ezarritako sistemari annona deitu zioten. Instituzio honen bidez eta zergen diruaren bidez, Erromak ale kopuru batzuk erosten zituen, erosi berri zituen Estatuko gordailuetan gorde eta hilero pobreen artean banatzen zituen. Hasiera batean, annonaren administrazioa edilen esku zegoen.
K.a. 58. urtean, Publio Klodio plebearen tribunoak alearen banaketa doakoa izatea proposatu eta onartu zen, eta ordutik aurrera, neurri hori arau bihurtu zen.

## Annonaren bilakaera Inperioan

Augustok anonnaren kudeaketa prefektuei eman zien hasieran, eta mota berri bat sortu zuen: praefectus anonnae. Horrez gain, hobekuntza handiak egin zituen sistema horretan. Annona cursus honorum edo karrera politikoaren zati garrantzitsu bat bihurtu zen.
K.o. III. mendean, anonarekin zerikusia zuten magistratura guztiak kendu egin ziren.

## Annonaren erabilera

Annona militaris: gastu militarrak ordaintzeko eta funtzionarioei eusteko erabiltzen zen kontusaila. Denboraren joanarekin, zerga horren bilketa modua aldatuz joan zen, eta espezietan kobratu ordez dirutan kobratzen hasi zen (adearatio), aipatutako onuradunei jaten emateko prestazioak lortzeko.
Annona zibikoa: Erromako hornidurarako.

## Erreferentziak

* ↑ (Gaztelaniaz) «La Annona, pan para el pueblo» historia.nationalgeographic.com.es 2021-03-27 (Noiz kontsultatua: 2022-01-16).
* ↑ Hita Albarracín, Antonio. (2015). Los impuestos en el Derecho Romano. , UNIR or..

## Kanpo estekak

* Datuak: Q495053
# Annonay-1 kantonamendua

Annonay-1 kantonamendua Frantziako kantonamendu bat da. Ardèche departamenduan dago, Auvernia-Rodano-Alpeak eskualdean. Guztira 7 udalerri ditu eta Annonay da bere hiriburua.

## Kanpo estekak

* Datuak: Q1724171
# Annona (Texas)

Annona Texasko herri bat da. Red River konderrian kokatua dago. 2010ean 315 biztanle zituen, 2,07 kilometro koadrotan banatuta.

## Ikus, gainera

* Red River konderria

## Kanpo estekak

* Datuak: Q982193
# Annonaceae

Annonaceae landare loredunen familia bat da. 106 generotan banaturiko 2106 espezie izanik, Magnoliales ordenako familiarik zabalena da.

## Generoak

* Alphonsea
* Ambavia
* Anaxagorea
* Ancana
* Annickia
* Annona
* Anomianthus
* Anonidium
* Artabotrys
* Asimina
* Asteranthe
* Balonga
* Bocagea
* Bocageopsis
* Boutiquea
* Cananga
* Cardiopetalum
* Cleistochlamys
* Cleistopholis
* Craibella
* Cremastosperma
* Cyathocalyx
* Cyathostemma
* Cymbopetalum
* Dasoclema
* Dasymaschalon
* Deeringothamnus
* Dendrokingstonia
* Dennettia
* Desmopsis
* Desmos
* Diclinanona
* Dielsiothamnus
* Disepalum
* Duckeanthus
* Duguetia
* Ellipeia
* Ellipeiopsis
* Enicosanthum
* Ephedranthus
* Exellia
* Fissistigma
* Fitzalania
* Friesodielsia
* Froesiodendron
* Fusaea
* Gilbertiella
* Goniothalamus
* Greenwayodendron
* Guamia
* Guatteria
* Guatteriella
* Guatteriopsis
* Haplostichanthus
* Heteropetalum
* Hexalobus
* Hornschuchia
* Isolona
* Letestudoxa
* Lettowianthus
* Malmea
* Marsypopetalum
* Meiocarpidium
* Meiogyne
* Melodorum
* Mezzettia
* Mezzettiopsis
* Miliusa
* Mischogyne
* Mitrella
* Mitrephora
* Mkilua
* Monanthotaxis
* Monocarpia
* Monocyclanthus
* Monodora
* Mosannona
* Neostenanthera
* Neo-uvaria
* Onychopetalum
* Ophrypetalum
* Oreomitra
* Orophea
* Oxandra
* Pachypodanthium
* Papualthia
* Petalolophus
* Phaeanthus
* Phoenicanthus
* Piptostigma
* Platymitra
* Polyalthia
* Polyceratocarpus
* Popowia
* Porcelia
* Pseudartabotrys
* Pseudephedranthus
* Pseudoxandra
* Pseuduvaria
* Pyramidanthe
* Raimondia
* Reedrollinsia
* Richella
* Rollinia
* Ruizodendron
* Sageraea
* Sanrafaelia
* Sapranthus
* Schefferomitra
* Sirdavidia
* Stelechocarpus
* Stenanona
* Tetrameranthus
* Toussaintia
* Trigynaea
* Trivalvaria
* Unonopsis
* Uvaria
* Uvariastrum
* Uvariodendron
* Uvariopsis
* Xylopia

## Erreferentziak

* ↑ Bridg, Hannia. (2001-05-03). Micropropagation and Determination of the in vitro Stability of Annona cherimola Mill. and Annona muricata L.. Zertifizierter Dokumentenserver der Humboldt-Universität zu Berlin.

## Kanpo estekak

* Datuak: Q220025
* Multimedia: Annonaceae / Q220025
* Espezieak: Annonaceae
# Andre Mariaren Jasokundearen eliza (Itsasondo)

Andre Mariaren Jasokundearen eliza Gipuzkoako Itsasondo udalerrian dagoen eliza bat da.

## Kokalekua

Herrigunearen gainaldean dago, Goiko kalean, alboan pilotaleku bat du eta atzealdean hilerria.
* Itsasondo herrigunea eta Andre Mariaren Jasokundearen elizaren ikuspegia N-1 errepideko gasolindegitik ikusita.

## Historia

Erdi Arokoa da eliza, baina, XVI. mendean egin ziren berrikuntza eta zabaltze lanen ondorio da egun duen itxura.

## Eraikina

Koru azpian dagoen zatia da elizako zatirik zaharrena. Izan ere, hasiera batean, han zegoen aldare nagusia. Elizako lehen berrikuntzak egin zirenean, baina, egun dagoen lekura mugitu zuten aldarea, eta koru azpiko atzeko ate handia egin zuten. 1600 eta 1750. urte artean egin ziren berritze lan horiek. 1750 eta 1846 urte bitartean, beste hainbat lan egin ziren. Ordukoak dira sakristia eta goiko plazako pilota lekuko aurreko pareta edo frontisa.

## Kanpo estekak

* Datuak: Q25479971
* Multimedia: Church of Nuestra Señora de la Asunción, Itsasondo / Q25479971
# Andre Mariaren Jasokundearen eliza (Bujanda)

Andre Mariaren Jasokundearen eliza Bujanda herriko parrokia-eliza da, Kanpezu udalerrian.

## Eraikina

Portikoak erdi-puntuko arkua du, eta itxita dago burdinazko erreja baten bidez. Portadak arku zorrotz eta tolestua du (XIII. mendekoa). Errektangulu-itxurako oinplanoa du elizak, lau zatitan banatuta eta ganga nerbioduna. Baliteke lehen zatia eta presbiterioa aurreneko elizaren arrastoak izatea, hurrengo bi zatiak 1620. urtean gehitu zituztelarik.
Kanpandorrea barrokoa da, XVII. eta XVIII. mende bitartean egin zuten. Bi atal ditu, eta bigarrenak oktogono-itxura du kanpaiengatik; kupula erdi-esferikoa dago dorrearen goialdean.
Plazatxo bat dago elizaren ondoan kanposantua esaten diotena, hilerritarako erabiliko baitzen.

## Barrualdea

Pedro de Arenalde arkitektoak eta Francisco de Jiménez eskultoreak egin zuten erretaula nagusiak (XVIII. mendekoa). XVII. mendeko sagrario bikaina ere du elizak. Erretaularen erdian, aingeruz inguratuta, Andre Mariaren Jasokundearen eskultura nagusitzen da. Alboetan, San Antonio eta San Josefen irudiak. Goialdean, Kalbarioa eta aingeruak apaingarri dituzten pilastrak.

### San Fausto ustelgabea

XVIII. mendearen hasierako hesia duen aldare erlikitegi batek San Fausto Nekazariaren gorpu ustelgabea gordetzen duen ontzia dago. Kondairaren arabera, San Fausto Katalunian hil zen 600. urtearen inguruan, baina haren aginduak betez, gorpua asto baten gainera igo zuten, eta astoak eraman zuen Bujandaraino: herriko aldapetan, hiru aldiz belaunikatu zen astoa, eta hirugarrenaren tokian, 21. mendean gurutze batek markatzen duen tokian, hantxe geratu zen santuaren gorpua, eta bertan eraiki zen eliza.

## Erreferentziak

* 1 2 «Bujanda – Ayuntamiento de Campezo · Kanpezuko Udala» www.kanpezu.eus (Noiz kontsultatua: 2021-10-18).
* 1 2 Abaitua, Joseba; Fernandez, Luistxo. (2021-04-01). «Kanpezura bisita (eta Sabandora, bide batez)» Eibar.ORG | Eibarko peoria (Noiz kontsultatua: 2021-10-18).

## Kanpo estekak

* Datuak: Q108923282
* Multimedia: Jasokundearen eliza, Bujanda / Q108923282
# Andre Mariaren Jasokundearen eliza (Cascante)

Jasokundeko Andre Maria eliza Pizkunde estiloko erlijio-eraikina da, Cascante herrian dagoena, Nafarroa Garaian. Joan Lopez Soroa, Luis Garmendia eta Anton de Albiztur Tuterako harginen diseinuaren arabera eraiki zen 1527 eta 1558 urte bitartean. Mende beraren bukaeran, konponketa lanak egin behar izan ziren.

## Ezaugarriak

Ia altura bereko hiru habearte ditu, zilindroz-formako zor­tzi zutabe, harroin altuak, mol­durazio gotikoa eta kapitel erdi-jonikoak eta izar gurutze-gangak. Zutabeak 1’50 metroko diametrokoak dira. Erdiko habeartearen zabalera 8’35 m-koa da eta kapera nagusian amai­tzen da. Alboetako habearteen zabalera 6’20 metrokoa da, eta habearteak 7’30 metrokoak presbiteriotik gertuen daudenak izan ezik; hauek 8’35 metrora iristen dira.
Eliza handi honen barrual­dea, duela gu­txi berreraiki beharrean gertatu zen, 1939an gertatu zen ustekabeko sute baten ondorioz. Berreraiketa honek korua, euskarri zilindrikoak eta terzeletedun gangak ukitu zituen; baina jatorriz­ko diseinuaren begirunez egin zen. Hasierako eraikinetik harlandu erregularrez­ko kanpoko hormak, Epistolako habeartearen atariak ar­ku eskartzanoa du eta Lehen errenazimentuan ohikoak ziren Ebanjelarien irudiak dituzten men­tsuletan oinarri­tzen den gurutze-ganga­txo bat gorde­tzen da. Inguruko hormari itsa­tsitako kontrahormak zir­kuluerdi-formako ebakiduraz­koak dira, kanpokoak berriz, ertz angeluzuzeneko profilez­koak.

## Erreferentziak

* Artikulu honen edukiaren zati bat Euskal Herri Enblematikoa entziklopediako Euskal artearen historia II liburutik txertatu zen 2015-08-26 egunean. Egile-eskubideen jabeak, Eusko Jaurlaritzak, liburu hori eta entziklopedia horretako beste zenbait Creative Commons Aitortu 3.0 Espainia lizentziarekin argitaratu ditu, Open Data Euskadi webgunean.

## Kanpo estekak

* Datuak: Q20872123
* Multimedia: Church of la Asunción de Nuestra Señora, Cascante / Q20872123
# Andre Mariaren Jasokundearen eliza (Castro Urdiales)

Andre Mariaren Jasokundearen eliza (gaztelaniaz: Santa María de la Asunción) Kantabriako Castro Urdiales udalerrian dagoen eliza bat da. XIII. mendean Alfontso VIII.a Gaztelakoaren erregealdian eraikitzen hasi zen tenplu gotiko eta katoliko bat da, Kantauri Itsasoaren parean eta Santa Ana gazteluaren alboan. 1931n Kultura ondasun izendatua izan zen.

## Irudiak

* Eliza gauez.
* Portua eta eliza.
* Eliza eta Erdi Aroko zubia.
* Barnealdea.

## Ikus gainera

* Santa Ana gaztelua (Castro Urdiales)

## Kanpo estekak

* Datuak: Q5911824
* Multimedia: Church of Santa María de la Asunción, Castro Urdiales / Q5911824
# Andre Mariaren Jasokundearen eliza (Galarreta)

Andre Mariaren Jasokundearen eliza Donemiliagako Galarreta herriko eliza da. 1950eko hamarkadan, elizaren ganga erori zen, eliza hondoratua utziz. Gaur egun erortzen ari da. 2014ko uztailaren 10ean XVII. mendeko kanpandorrea erori zen.
Hasierako eliza XII. mendekoa zen, baina XVI. mendean bota zuten eliza errenazentista bat eraikitzeko.
Bertako jatorrizko altzariak Gasteiz hiriburuko Babesgabeen Andre Mariaren elizara eraman zituzten, besteak beste XVIII. mendeko erretaula barroko zoragarria, gaur egun hiriburuko elizan ikusgai.

## Ikus, gainera

* Babesgabeen Andre Mariaren eliza (Gasteiz)

## Erreferentziak

* ↑ (Gaztelaniaz) «El campanario de Galarreta se derrumba tras décadas de pasividad foral | Gasteiz Hoy» Gasteiz Hoy 2014-07-10 (Noiz kontsultatua: 2018-09-16).
* ↑ DONE JAKUE BIDEA FRANTZIAKO ERRESUMARA ZIHOAN POSTA BIDE ERREALETIK, Aguraingo kuadrilla.

## Kanpo estekak

* Datuak: Q19947821
* Multimedia: Church of Nuestra Señora de la Asunción, Galarreta / Q19947821
# Andre Mariaren Jasokundearen eliza (Irunberri)

Jasokundeko Andre Mariaren eliza Irunberri udalerrian XIV. mendeko kristiau eliza bat da.

## Eraikina

XIV. mendean eraikitako gurutze latindar oinplanoa duen tenplua da, bost ataleko nabe bakarra, gurutzadura zabala eta goiburu pentagonala ditu.
Erretaula nagusia neurri handitakoa da, bere iruditegi barrokoan XVI. mendean Pedro Moret eta Frai Juan Beauvesekoak egin eta Juan Landak margotutako eskultura eta erliebeak daude. Erdigunea dagoen Jasokundearen egur-taila nabarmentzekoa da.
Gurutzadurako hormetan Irunberriko Juan de la Hera eskulturgilearen bi erretaula erromaniko daude. Bere arkitektura multzoak antzekotasuna gordetzen du, bankua, bi gorputz eta ganberarekin. Gurutzaduraren alboko hormetan bi erretaula erromaniko bikain daude. Nabean, sarbideko ate aurrean, San Adriango baselizatik ekarritako XIV. mendeko gurutze gotiko bat dago. Epistolako horman Pedro Moreten estilotik hurbil dagoen XVI. mendeko erretaula txiki bat dago. Santa Katalinaren erretaula Juan Uitzi irunberriak egina dela uste da, eta bertan dagoen taila eta zati polikromatu bakarra Juan Landak.
Kanpoaldean, dorrea elizaren oinetan altxatzen da, denera bloke prismatiko handi bat osatuz.

## Erreferentziak

* Nafarroako Entziklopedia Handia | IRUNBERRI. (Noiz kontsultatua: 2021-12-16).

## Ikus, gainera

* Irunberri

## Kanpo estekak

* Datuak: Q20492136
# Asterix Bretainian (filma)

Asterix Bretainian (jatorrizko frantsesez Astérix chez les Bretons), 1987ko Pino Van Lamsweerde italiar zinema zuzendariak zuzendutako marrazki bizidun film bat da. René Goscinny eta Albert Uderzo frantziar komigileen Asterix pertsonaian eta Asterix Bretainian komikian oinarritua dago.

## Argumentua

Oharra: Atal honek istorio osoa edo amaiera argitzen du.
Britainiarrak mendeen joan-etorrian berexiak bilakatu direla esatea gehitxo litzateke. Jada jatorriz bitxiak baitziren eta gainontzekoengandik ezberdinak. Britainiarrak ez dira inoiz te orduan borrokatzen, ezta asteburuetan ere, beraz Julio Zesarri haiek irabaztea arras erraza egin zitzaion, nahiz eta erromatarrak Britainian nahi çko desantolatuak agertu. Zorionez, isolatutako britainiar herrixka bat oraindik ere matxino dirau!
Beren laguntza eskaturik, erromatarrak Londiniumen topatu dituzte ardo kupel guztiak bereganatu dituzte, baita galiarrena ere, beren lehen britainiar bazkaritik osatzen bauzeuden. Aginduak betez, legionariek kupelak bana-bana dastatuko dituzte, haietako zeinetan edabe magikoa dagoen jakiteko. Dastaketaren zeremonia sekulako kaosa bilakatuko da, erromatar soldaduak azken tantararte mozkortuko baidira. Orduan Asterixi kupel preziatua bereganatzea erraza egingo zaio, baina denbora laburrez. Obelix ohartzeko mozkorregi dagoenez, berehala kupela ohostuko baidiote...

## Kanpo estekak

* IMDBko fitxa irakurgai (Ingelesez)
* Datuak: Q668718
# Asterix Belgikan

Asterix Belgikan (frantsesez: Astérix chez les Belges) Asterixen abenturak kontatzen dituen hogeita kaugarren komikia da. René Goscinnyk eta Albert Uderzok egin zuten. Le Monde egunkarian argitaratu zuten lehenengoz eta, album moduan, 1979an. Goscinnyk egin zuen azkena izan zen.

## Istorioa

Oharra: Atal honek istorio osoa edo amaiera argitzen du.
Galiar herrixka lasai dago, erromatarrak Galian oporretan daudelako. Julio Zesarrek, Belgika inbaditzean, belgikarrak galiarren artean indartsuenak direla zioenez, Abrarakurzixek hara joan nahi du. Asterixek eta Panoramixek bere aurka egin arren, buruzagiarekin batera joango dira.

## Pertsonaiak

* Asterix
* Idefix
* Obelix
* Panoramix
* Julio Zesar
* Abrarakurzix

## Bitxikeriak

* Tintinen abenturetako Dupond eta Dupont komikian agertzen dira.
* Pierre Tchernia erromatar legionario gisa eta Eddy Merckx mezulari gisa agertzen dira.
* Belgikar buruzagi bi heroiaren zatia izateko ika-mika zebiltzan.

## Kanpo estekak

* Datuak: Q605943
# Asterix Indian

Asterix Indian, (frantsesez: Astérix chez Rahàzade), Asterixen komikietako bat da, René Goscinnyk eta Albert Uderzok sortutako pertsonaia honen 28. abentura eta Uderzok, bere lagun Goscinny hil ondoren idatzi eta marraztu zuen laugarrena.

## Istorioa

Oharra: Atal honek istorio osoa edo amaiera argitzen du.
Asterix eta bere lagunak bizi diren herrixkara, urruneko herrialde batetik datorren bidaiari bat iristen da, tapiz hegalari baten gainean. Indiatik bidaiatu du Asuranzeturixi laguntza eskatzeko, honek, Indian, euria eragin dezan. Honela, Asterixek, Obelixek eta Asuranzeturixek, Indiarako euren bidaia hasten dute

## Pertsonaia nagusiak

* Asterix
* Obelix
* Asuranzeturix

## Bitxikeriak

* Komiki honetan ikusten da, lehen aldiz, Asuranzeturix edabe magikoa edaten
* Fakirra, Mahatma Gandhiren irrimarra bat da
* India, Asterixek eta Obelixek, euren istorioetan bisitatzen duten urruneneko tokia da.

## Kanpo estekak

* Datuak: Q599154
# Asterix: Edabe magikoaren sekretua

Asterix: Edabe magikoaren sekretua (frantsesez: Astérix: Le Secret de la Potion Magique) marrazki bizidunetako film luzea da. Asterix komiki-sailean oinarrituta, Alexandre Astierrek eta Louis Clichyk 2018an zuzendu zuten. Zinema Euskaraz programari esker, euskaratu zuten.

## Sinopsia

Oharra: Atal honek istorio osoa edo amaiera argitzen du.
Zuhaitz batetik bestera mihura bila ari dela, halako batean, Panoramix druida lurrera erori da. Han etzanda hausnartzen hasi da. Orkatila bat bihurritu du, baina askoz okerragoa izan zitekeen! Berak ezin balu, nork prestatuko luke neurrigabeko indarra ematen duen edabe magiko garrantzitsua?

## Erreferentziak

* ↑ «'Asterix, edabe magikoaren sekretua' pelikula, euskaraz, zinema-aretoetan» EiTB 2018/12/27 CC BY-SA 4.0 lizentziapean.
* ↑ zineuskadi.eu

## Kanpo estekak

* Datuak: Q48757642